NaiveNeuron/SloPal huggingface dataset:
Jurinová, Erika, podpredsedníčka NR SR (2014-04-03):
Ďakujem. Teraz o slovo požiadal..., pán spravodajca teda môže ísť najskôr. Nech sa páči, potom pôjde pán navrhovateľ. Nech sa páči k pultu, pán poslanec, pán predseda výboru, pardon.
A. Belousovová, podpredsedníčka NR SR: (2008-02-01):
Ako prvý má slovo pán poslanec Miššík, nech sa páči.
Bugár, Béla, podpredseda NR SR (2011-07-06):
Pán poslanec Kalist.
Kollár, Boris, predseda NR SR (2021-06-22):
S ďalšou faktickou poznámkou vystúpi pán poslanec Kazda. (Reakcia z pléna.) Á, pardon, prepáčte, pán Baránik. A potom bude reagovať pán Kazda.
Laššáková, Jana, podpredsedníčka NR SR (2013-02-06):
Na vystúpenie pána poslanca nie sú faktické poznámky. Teraz dávam slovo ďalšiemu písomne prihlásenému do rozpravy pánovi predsedovi výboru pre pôdohospodárstvo Mikulášovi Hubovi. Nech sa páči, pán predseda, máte slovo.
Andreánsky, Ladislav, poslanec NR SR (2013-03-27):
Ďakujem. Pán predseda, v rozprave vystúpili poslanci: pán poslanec Bastrnák, poslanec Brixi a poslanec Hlina. Prví dvaja poslanci podali pozmeňujúci návrh. Pán predseda, dajte, prosím, hlasovať o pozmeňujúcom návrhu zo spoločnej správy s návrhom gestorského výboru schváliť.
Mikulec, Roman, minister vnútra SR (2021-12-02):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, zákonom o registri adries sa v roku 2015 zriadil nový register, ktorého hlavnou úlohou bolo vybudovanie jednotného centrálneho a dátovo konzistentného zdroja dát o adresách budov na území Slovenskej republiky slúžiaceho hlavne pre potreby budovania integrovaného informačného systému verejnej správy. Dáta z registra adries boli v máji 2020 vyhlásené za referenčné a stali sa tak jedným zo základov elektronizácie verejnej správy a budovania e-Governmentu na Slovensku. Cieľom predkladaného návrhu zákona je zefektívnenie práce s registrom na základe požiadaviek a poznatkov z aplikačnej praxe. Medzinárodné skúsenosti preukázali potrebu zavedenia novej položky do položkovej skladby údajov registra adries, a to údaj, ktorým je názov budovy. Ďalej sa precizujú ustanovenia o povinných osobách, ktoré znášajú náklady na zameranie geografickej osy ulice a vyslovene sa určujú mestské časti v Bratislave a v Košiciach, ako subjekty vykonávajúce úkony v registri adries. Novelou zákona o obecnom zriadení sa umožňuje obci umiestniť označenie ulice a iného verejného priestranstva aj na inú stavbu ako budovu z dôvodu zabezpečenia lepšej viditeľnosti označenia ulice a dopĺňa sa ustanovenie o priestupkoch pri porušení niektorých ustanovení zákona. V súčasnom znení zákona je za porušenie týchto povinností určená sankcia len pre právnické osoby a fyzické osoby – podnikateľov a navrhovaným ustanovením sa možnosť uloženia sankcie rozšíri aj na fyzické osoby. Návrh zákona bol vopred predrokovaný so Združením miest a obcí Slovenska a Úniou miest Slovenska. Vážené pani poslankyne, vážení páni poslanci, záverom si vás dovoľujem požiadať o podporu predloženého vládneho návrhu zákona. Ďakujem pekne.
Vörös, Péter, poslanec NR SR (2015-10-01):
Ďakujem za slovo. Vážená pani predsedajúca, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 1661. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1678 navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015 od prerokovania návrhu zákona v Národnej rade v prvom čítaní. Pani predsedajúca, ďakujem, skončil som, prosím vás, otvorte všeobecnú rozpravu.
Šeliga, Juraj, podpredseda NR SR (2020-05-14):
Ďakujem pekne. Keďže pán poslanec Dostál bol jediný písomne prihlásený do rozpravy, otváram možnosť prihlásiť sa do rozpravy ústne, nech sa páči. Ďakujem. Všetci? Ďakujem. Ako prvá, pani poslankyňa Zemanová, nech sa páči.
Laurenčík, Milan, podpredseda NR SR (2021-03-18):
Ďakujem, pán poslanec. Prosím, zaujmite miesto pre spravodajcu. Ja teraz otváram rozpravu. Do rozpravy som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Konštatujem, že do rozpravy sa prihlásili dvaja páni poslanci – pán poslanec Miroslav Suja a pán poslanec Eduard Kočiš, ale ako prvý sa hlási do rozpravy pán navrhovateľ. Nech sa páči, pán poslanec, máte slovo.
Sopko, Miroslav, poslanec NR SR (2018-05-22):
Ďakujem za slovo, pán predsedajúci. Ja by som chcel oceniť, samozrejme, príspevok pána poslanca Jurzycu v tom, čo aj spomínal, pretože naozaj je dôležité spomínať veľmi často slovo efektivita, ktoré on rozviedol na jednotlivých príkladoch. Dotknem sa v krátkosti a trošku sa aj zastanem samospráv, pretože aj v správe Najvyššieho kontrolného úradu sa spomína kontrolná akcia, ktorá bola vykonaná v Košickom kraji. Konkrétne sa to jedná o preverenie štyroch projektov z regionálneho operačného programu Opatrenie 
1.1. infraštruktúra vzdelávania. To boli tie finančné zdroje použité pri rekonštrukciách rozširovania a modernizácie základných škôl, kde sa stala veľmi zaujíma vec, a to tá, že aj samotná kontrola ukázala, že ministerstvo ako riadiaci orgán oznámilo, že nemá dostatok finančných zdrojov, pričom odporučilo mestám pozastaviť realizáciu projektov v čase, keď už mestá mali zazmluvnené firmy na rekonštrukciu. Dve samosprávy na to reagovali tým spôsobom, že v jednom prípade dokonca predalo časť svojich pozemkov, v druhom prípade sa dohodlo na posune o platnosti dodávateľských faktúr o 8 až 15 mesiacov. To je veľmi pozoruhodný fakt, ktorý by tu mal zaznieť. A čo je ale dôležitejšie povedať z tohto systémového pohľadu, ktorý ste vy spomínali nám, a to aj kontrola preukázala, že tu chýba nejaká jednoznačná metodika výpočtu niektorých merateľných ukazovateľov, ako je napríklad aj zníženie energetickej náročnosti budov. Pretože je dosť zaujímavým faktom, že pri týchto projektoch sa zabudlo, ak školy už išli zatepľovať objekty, že zabudlo sa na telocvične. Takže si myslím, že ak chceme hovoriť o nejakej efektivite, mali by sme nastavovať takú metodiku, ktorá bude zohľadňovať aj tieto faktory. Ďakujem.
J. Izák, minister životného prostredia SR: (2008-03-27):
Ďakujem.
Dostál, Ondrej, poslanec NR SR (2024-02-15):
Ďakujem obom kolegom za reakcie. Pán poslanec Čaučík, áno, zhodneme sa, ten návrh je pozitívny a teda na rozdiel od viacerých iných, ktorými sme sa tu zaoberali, tam ani ja nevidím žiadne riziká. Uvidíme, čo, či v druhom čítaní tam nepribudnú nejaké veci, ako už býva zvykom, ale teda zatiaľ je to v podobe, ktorá myslím si, že skvalitní priebeh volieb a zvýši informovanosť a môže to mať aj tie efekty pozitívne, o ktorých ste hovorili. A, pán poslanec Ľupták, no, či to bola konšpirácia, alebo eliminácia možných rizík, ja by som naozaj len zopakoval, že konalo sa tu už veľké množstvo volieb parlamentných, regionálnych, komunálnych, do Európskeho parlamentu, prezidentských volieb a s výnimkou roku ´98, keď naozaj veľká časť spoločnosti vnímala, že Vladimír Mečiar na ceste k autokracii môže siahnuť aj k tomu, že by voľby boli, boli zmanipulované, tak ja som naozaj nezaznamenal nejaké pokusy o systémové manipulovanie volieb alebo, alebo informácie, ktoré by spochybňovali korektnosť sčítania výsledkov volebnými komisiami a ďalšieho sčítania, sčítania výsledkov na vyšších úrovniach, alebo že by niekto vymieňal zápisnice okrskových volebných komisií, však výsledky volieb za jednotlivé okrsky boli dostupné aj predtým, cez štatistický úrad boli, boli zverejňované. Toto naozaj bol prejav paranoje a vedomého šírenia konšpirácií o sfalšovaní volieb, ktoré využívala časť opozície pred voľbami.
Grendel, Gábor, poslanec NR SR (2023-12-12):
Áno, áno, áno, áno, pán predseda, len ma nechajte, prosím, dohovoriť. Súvisí to práve s vystúpením pána poslanca Jakaba, takže budem citovať z volebného programu strany SMER z roku 2002: „SMER nemôže akceptovať prezamestnanosť na ministerstvách a iných ústredných orgánoch štátnej správy. Znížení počtu ministerstiev a ďalšími opatreniami týkajúcimi sa najmä užitočnosti, organizácie práce a efektivity, zabezpečí, aby sa celkový počet úradníkov na tejto úrovni znížil minimálne o 20 %.“ Čiže v roku 2002 zníženie počtu ministerstiev, v roku 2023 zvýšenie počtu ministerstiev. Alebo ďalej citujem z programu SMER-u 2002: „Zníženie výdavkov štátu je jeden z konkrétnych cieľov SMER-u v rámci novej finančnej politiky štátu. Čerpanie prostriedkov pre štátny aparát, obstarávanie tovarov a služieb, ako i neodôvodnené obrovské odmeny právnikom a finančným poradcom, budú v centre záujmu SMER-u. SMER presadí presné a prísne pravidlá, kontrolu a postihy za zneužívanie peňazí daňových poplatníkov.“ Čiže 2002, zníženie výdavkov štátu, 2023 nové výdavky. No a créme de la créme je kapitola boja proti korupcii a ekonomickej trestnej činnosti. To si už len dovolím odcitovať rýchlo: „SMER sa v boji proti korupcii a ekonomickej kriminalite sústredí najmä na najvyššie miesta. Korupcia a ekonomická kriminalita na súdoch, v polícii, rôznych štátnych orgánoch a v politike sa dá potlačiť len osobitnými špecializovanými tímami s mimoriadnymi právomocami vrátane širokého nasadzovania...“ (Prerušenie vystúpenia časomerom.)
Bugár, Béla, podpredseda NR SR (2016-09-09):
Pán poslanec Lipšic, môžte reagovať na faktické.
P. Paška, predseda NR SR: (2006-08-03):
Pán poslanec Janiš, procedurálny návrh? Zapnite, prosím, pána poslanca.
Paška, Pavol, predseda NR SR (2012-10-23):
Pán poslanec Štefanec, vaša reakcia.
Kollár, Boris, predseda NR SR (2022-10-19):
Ďakujem. Teraz vystúpi s procedurálnym návrhom pán poslanec Habánik.
Jurinová, Erika, podpredsedníčka NR SR (2014-10-23):
Ďakujem, pán minister. Prosím kolegov v miestnosti, aby mali úctu k ostatným kolegom, ktorí ešte pokračujú v rozprave. Dávam slovo poslancom, ktorí sú prihlásení do faktickej poznámky, je ich šesť. Uzatváram možnosť prihlásiť s faktickou poznámkou. Nech sa páči, pán poslanec Poliačik. (Ruch v sále.) A ešte raz upozorňujem pánov kolegov, aby sa stíšili.
Pročko, Jozef, poslanec NR SR (2024-01-10):
Môže mi to vrátiť, prosím vás? Pán technik.
Zmajkovičová, Renáta, podpredsedníčka NR SR (2014-04-01):
Pani poslankyňa Vaľová.
Cmorej, Peter, poslanec NR SR (2021-04-01):
Ďakujem pekne za slovo. Ako som už spomínal v úvodnom slove, tak máme pozmeňujúci návrh, ktorý lepšie definuje vzájomný vzťah medzi novou právnou úpravou v zákone o cestnej premávke a zákon o odpadoch. Teda ten vzájomný vzťah, kedy bude ktoré konanie. Plus z pripomienok OLAF-u a taktiež legislatívnej rady vlády bola ešte tam jedna závažná pripomienka a to, že či musí ísť o trvalú nespôsobilosť vozidla alebo len dočasnú. To znamená, že bola tam obava, aby neboli odstraňované alebo odťahované autá, ktoré nebudú mať emisnú alebo technickú kontrolu napríklad že jeden deň. Pretože keď si pozriete tie dôvody nespôsobilosti, tak reálne tie obce budú asi využívať najmä tieto dva dôvody, teda že nemá emisnú alebo nemá technickú. Ja sa síce nestotožňujem s touto obavou, ale vyhoveli sme aj tejto požiadavke a po konzultácii s ministerstvom v pozmeňujúcom návrhu dávame, že musí ísť o nespôsobilosť, ktorá trvá dlhšie ako šesť mesiacov. Dobre. Teraz by som prečítal pozmeňujúci návrh. Okrem toho, čo som povedal, už sú tam iba legislatívno-technické úpravy. Pozmeňujúci návrh poslanca Národnej rady Slovenskej republiky Petra Cmoreja k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (tlač 385). Bod 1. V názve zákona sa slová „sa dopĺňa“ nahrádzajú slovami „sa mení a dopĺňa“. Bod 2. V čl. I bod 1 § 43 ods. 4 úvodnej vete sa slová „alebo na parkovisku“ nahrádzajú slovami „a parkoviska“. Bod 3. V čl. I bod 2 § 43 ods. 4 písm. d) sa slová „premávke podľa osobitného predpisu27a)“ nahrádzajú slovami „premávke27a) dlhšie ako šesť mesiacov“ a v poznámke pod čiarou sa slová „§ 45 ods. 2“ nahrádzajú slovami „§ 44 ods. 2“. Bod 4. Článok I sa dopĺňa bodmi 3 a 4, ktoré znejú: „3. § 43 sa dopĺňa odsekom 7, ktorý znie: „(7) Ak bolo vozidlo odstránené podľa odseku 4 písm. d), na ďalšie nakladanie s ním sa primerane použijú ustanovenia osobitného predpisu.27b)“ Poznámka pod čiarou k odkazu 27b) znie: „27b) § 67 ods. 3 až 9 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov.“ Bod 4. V poznámke pod čiarou k odkazu 49 sa citácia „§ 60 až 68 zákona č. 79/2015 Z. z. o odpadoch a o zmene a doplnení niektorých zákonov.“ nahrádza citáciou „§ 60 až 68 zákona č. 79/2015 Z. z. v znení neskorších predpisov.“.“ Bod 5. pozmeňujúceho návrhu. V čl. II sa slová „1. apríla“ nahrádzajú slovami „15. mája“. Ďakujem, skončil som.
Zajačik, Vladimír, poslanec NR SR (2023-03-15):
O návrhu tohto zákona budeme hlasovať zajtra o sedemnástej.
Paška, Pavol, poslanec NR SR (2010-08-10):
Druhý návrh, ktorý chcem... (Prerušenie vystúpenia predsedajúcim.)
Viskupič, Marián, poslanec NR SR (2020-11-04):
Pán predsedajúci, ďakujem za slovo. Ja len pár slov. Chcem teda oceniť a poďakovať pánovi ministrovi, že teda aj takto prezentoval to, že nájdeme spôsob, ako tie súkromné pálenice zatiaľ zachovať, to je ten prvý krok, a potom, samozrejme, spoločne nájdeme spôsob, ako teda už v tom novom zákone tomu dať aj skutočne zmysel. Lebo pravda je taká, že dnes tie súkromné pálenice, no, nefunguje to, je ich, je ich pár, proste potrebuje to zmenu, tak ako, tak ako pán minister povedal. Takže len toto som chcel deklarovať a myslím si, že na výbore teda zvládneme, zvládneme to, aby to ustanovenie teda sa vlastne, aby vypadlo, aby sa nerušili. Len toľko. Ďakujem pekne.
Lukáč, Jozef, poslanec NR SR (2020-04-01):
Prosím, pán predseda, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, výboru pre hospodárske záležitosti, výboru pre verejnú správu a regionálny rozvoj a výboru pre obranu a bezpečnosť. Ďalej, aby za gestorský výbor určila hlasovaním Výbor Národnej rady Slovenskej republiky pre verejnú správu a regionálny rozvoj s tým, že určené výbory vládny návrh zákona prerokujú ihneď.
Bugár, Béla, podpredseda NR SR (2019-09-25):
Ďakujem veľmi pekne. Chcem zahlásiť jeden môj omyl. Pri hlasovaní o zákone č. 73/1986 Z. z. o umelom prerušení tehotenstva (tlač 1652), ten posledný návrh, ktorý predkladal pán poslanec Krajčí, som chcel hlasovať za. Ja nebudem hovoriť, že zariadenie haprovalo, nie, ja som urobil omyl. Hlasoval som proti, ale pre záznam, chcel som hlasovať za, lebo si myslím, že ten návrh je dobre premyslený. Ďakujem pekne. (Reakcia z pléna.)
P. Hrušovský, predseda NR SR: (2004-09-21):
(Hlasovanie.) 140 prítomných, 2 za návrh, 54 proti, 84 sa zdržalo. Neschválili sme uvedené body zo spoločnej správy. J. Hurban, poslanec: Posledné hlasovanie k bodom zo spoločnej správy bude, chcem tu povedať, že sú to súvisiace body a ide o účinnosť, čiže budeme spoločne hlasovať o bodoch 25, 26, 33, 34, 42, 43 a 51, 52 s odporúčaním gestorského výboru neschváliť.
Gabániová, Darina, poslankyňa NR SR (2011-09-14):
Prečíta si to potom z prepisu.
D. Čaplovič, poslanec: (2004-06-17):
Za najčistejšie pre študenta, ak máme diskutovať, by bolo zavedenie kreditnej karty vo výške tzv. školného, kde by boli obsiahnuté podľa výšky poplatku, vážená pani kolegyňa, služby poskytované univerzitou, fakultou, študijným odborom. Napríklad bezplatný prístup k informačným databázam, odborným a vedeckým časopisom a knihám, bezplatné učebné texty, skriptá, prípadne určené texty na internete školy, určenie počtu kópií na kopírovanie dodaných učebných textov atď. To by bolo najspravodlivejšie a možnože o tom by sme mohli diskutovať a to by mohlo priniesť, že ak tie peniaze dajú, tak budú konkrétne určené v prospech tých študentov, ktorí si aj tak musia platiť tieto služby na vysokých školách. O tomto diskutujme a takto sa raďme. Ďakujem. (Potlesk.)
Borguľa, Martin, poslanec NR SR (2021-03-30):
Kolegyne, kolegovia, vážený pán predsedajúci, vážený pán ešte minister a vážený pán spravodajca, dovoľte mi, aby som v krátkosti vystúpil k tomuto návrhu zákona aj pozitívne, ale aj mierne kriticky. Pozitívne na tomto zákone alebo na tejto novelizácii vieme nájsť určite toho veľa, nulová dépeháčka na respirátory a odklad, alebo teda možnosť požiadať o odklad prostredníctvom, prostredníctvom e-mailu. To sú určite pozitívne veci, ktoré treba len pochváliť. Takisto treba chváliť aj pomoc gastrosegmentu pri dopredaji tabakových výrobkov. Toto, si myslím, sú veľmi pozitívne veci. Za mierne nesystémovú záležitosť považujem práve spoločenstvo vlastníkov, ktoré ste, pán kolega, teda odklad možnosti vyúčtovania pre spoločenstvá vlastníkov, a má to dôvod ten, že spoločenstvá vlastníkov mnohokrát vracajú preplatky, presne, ako ste spomenuli. Tieto preplatky práve v týchto ťažkých dobách chýbajú v rozpočtoch jednotlivých, jednotlivých domácností, ale zároveň by som chcel povedať, že spoločenstvá vlastníkov, osobne si myslím, že tam nenastal nejaký výpadok pracovnej sily a že nejaký zásah, že by naozaj potrebovali viacej času na tie ročné zúčtovania, tak, alebo tí, ktorí robia tie správcovské spoločnosti, ktoré robia tieto ročné zúčtovania, tak nebolo potrebné. Stáva sa tu ešte taký drobný problém, že sú mnohí majitelia nebytových priestorov, ktorí podávajú, niekedy to bývajú aj právnické osoby, ktorí podávajú daňové priznania, a bol taký zvyk, že do 31. 3. nepodal to daňové priznanie, tá právnická osoba, odložil si to do 30. 6., lebo práve čakal, že mu príde zúčtovanie zo správcovskej spoločnosti v prípade vlastníctva nejakých nebytových priestorov, a toto zúčtovanie mohol uviesť v tých daňových priznaniach. My keď sme teraz zjednotili tie termíny na 30. 6., jednak aj zúčtovanie spoločenstva vlastníkov, a jednak aj ten záverečný termín podania daňových priznaní pre právnické osoby, tak sme, žiaľ, toto znemožnili. Čiže ja ten, toto považujem za mierne nesystémový krok, zopakujem ešte raz, z dvoch dôvodov. Prvý dôvod je, že nemôžu, nenadväzujú na seba tie termíny. A druhý dôvod je, že správcovské spoločnosti, nevidím dôvod, aby mali viacej času, lebo nemyslím si, že výpadok pracovnej sily mali nejaký, nejaký, nejaký enormný, a tie peniaze chýbajú v rozpočtoch domácností. Ináč parlamentnú tlač 480 naozaj hodnotím práve kvôli tým ostatným veciam veľmi pozitívne. Ďakujem za slovo.
Pročko, Jozef, poslanec NR SR (2021-11-04):
A uráža ma vzadu, teraz ma uráža Kuffa vzadu. Pán Kuffa, vo vašom vystúpení ste naozaj podľa mňa prekročili hranice. Prekročili ste hranice. Povedali ste, že Šíbl ide rozkrádať. Vy to odkiaľ viete? Vy idete obviňovať človeka, vy? Pred chvíľou tu zaznelo a kričali ste obidvaja aj so synom na Šudíka. No ale veď výstavba chaty poslancovho syna má niekoľko háčikov. To o vás písali. Nemá na ňu vydané stavebné povolenie a mechanizmy, ktoré tam prechádzajú, poškodzujú susedné pozemky. Vy ste stavali na čier... čierno stavbu, poškodzovali ste cudzie pozemky. Za to ste dostali zaucho. Za to. A vy tu rozprávate o rozkrádaní? O kšeftovaní, vy? Poslancovi, ktorého prefacká rozjarená babička, sa darí. Spolu s rodinou nadobudli za uplynulé dva roky pozemky s hodnotou aj 800-tisíc eur. (Reakcia poslanca Filipa Kuffu, ktorý sa naklonil k mikrofónu rečníka: „Ponúkli sme im predaj, nikto ich doteraz nekúpil za polovičnú hodnotu, ten slávny...“ Prerušenie vystúpenia predsedajúcim.)
Zemanová, Anna, poslankyňa NR SR (2019-04-02):
Sme hlasovali o niečom, čo nie je zverejnené na webovej stránke.
V. Veteška, podpredseda NR SR: (2004-05-12):
Budeme pokračovať v rokovaní prvým čítaním o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Vládny návrh zákona ste dostali ako tlač 647. Návrh na jeho pridelenie na prerokovanie výborom máte v rozhodnutí č. 684. Prosím ministra práce, sociálnych vecí a rodiny Slovenskej republiky pána Ľudovíta Kaníka, aby návrh zákona uviedol.
Žitňanská, Jana, poslankyňa NR SR (2020-03-25):
Ďakujem veľmi pekne. Vážený predsedajúci, milé kolegyne, ctení kolegovia, v súlade s § 73 zákona o rokovacom poriadku som bola určená za spravodajkyňu k návrhu zákona, ktorý je uvedený pod tlačou 33. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu č. 19 z 25. marca 2020 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali ihneď po prerušení schôdze Národnej rady Slovenskej republiky, vrátane gestorského výboru. Prosím, pán predsedajúci, otvorte všeobecnú rozpravu.
Glváč, Martin, podpredseda NR SR (2016-12-07):
Ďakujem. Dávam slovo spoločnému spravodajcovi z výboru pre verejnú správu a regionálny rozvoj poslancovi Stanislavovi Kmecovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Ešte kým pán poslanec prehovorí, chcel by som na balkóne privítať študentov tretieho ročníka z Gymnázia na Metodovej. Vitajte! (Potlesk.)
Poliačik, Martin, poslanec NR SR (2019-01-29):
Ondrej, zle som sa vyjadril. Beriem, úplne bude stačiť, keď ministerstvo českú predlohu literárne spracuje. Bude to vždy lepší zákon, ako ten, ktorý tu máme teraz.
V. Mečiar, poslanec: (2008-02-01):
Vy ste mohli len do 49 %, túto hranicu vedome porušili, zákon porušili, uznesenie vlády porušili, ekonomicky konali protiprávne a dneska je otázka vynútiteľnosti tohto rozhodnutia aj z hľadiska výkonu, aj z hľadiska práva vrátiť späť na hranicu 49 %. To nie je predsa možné, aby som ja kúpil 49 % a rozhodoval o 51 %. A tomu druhému, čo formálne má 51 %, zostáva fakticky len 49 %. To je jeden z podvodov, ktorý bol v privatizácii plynu urobený. Práve toto. A ohlasoval ho pán Mikloš vtedy verejne vo všetkých médiách. Tých podvodov je tam ešte viacej. Ale som tam ako trinástka, čítam, už jedenástka, takže sa pobavíme. (Potlesk.)
Zmajkovičová, Renáta, podpredsedníčka NR SR (2013-06-18):
Pani poslankyňa Mezenská s reakciou.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 144 prítomných, 77 proti, 65 sa zdržalo, 2 nehlasovali. Návrh sme neschválili. Nech sa páči, pani spravodajkyňa.
Ľ. Vážny, minister dopravy, pôšt a telekomunikácií SR: (2008-10-22):
Pán poslanec Janiš, k tej rétorike, že predseda vlády Fico chce predbehnúť expredsedu vlády Dzurindu, konštatujem, že už ho teraz predbehol. Predbehol ho tak, že už dnes sme dali do užívania cirka 45 km diaľnic a rýchlostných ciest, čo je za polovičné obdobie viac ako za 4 roky vašej vlády. Teraz k tomu, čo sme dokončili, samozrejme, sa vyjadrím. Ja stále nechápem, čo sme začali my a dokončujete vy. Určite klenot v tom, čo ste začali robiť vy, je úsek Važec – Mengusovce, ktorého výstavba trvala 9 rokov. Takže treba sa nad tým zamyslieť. A takisto aj vy ste v štatistikách uvádzali to, čo sa rozostavalo za predsedu vlády pána Mečiara. Takže nedeformujte to, čo sme my postavili a čo sme my pripravili, lebo jednoducho, čo som mal ja urobiť. Pretože príde ešte možno nejaká ďalšia zmena vlády, dúfam, že to bude neskoro, a prídete k moci vy, tak čo teraz ja spravím, zastavím tie stavby, lebo ste ich začali vy? Však to sú absolútne demagogické nezmysly. A neviem, čo aj vyťahujete takéto hlúposti. Samozrejme, zákon sa týka nie všeličoho, ale len diaľnic a rýchlostných ciest. A jeho ambíciou je to, aby sme dotiahli D4, to je nultý obchvat Bratislavy, R7, po ktorej všetci tak kričíme, lebo dôjde ozaj k dopravnému kolapsu. Čo sa týka predsedu vlády, že ktorý len populisticky, tu hovoríte, rozpráva. Čiže chcem jednoznačne skonštatovať, že z celej vlády je predseda vlády jediný, ktorý si neplní tú povinnosť priority vlády vystavať diaľnice len verbálne, ale ozaj aktívnymi skutkami. V podstate na každotýždennej báze sa stretávame a riešime, posúvame tie problémy. Môžem skonštatovať, že bez jeho aktívnej podpory tohto procesu by som sa nepohol ďalej a nebol by som ani tam, kde som teraz. Čiže jednoducho nie je to tak, ako si myslíte, ako to tu snažíte sa predkladať. Už asi nejdem ďalej po tomto všetkom rozprávať, lebo už je neskoro, ale o tom softvéri na ministerstve financií neviem. Čiže treba sa opýtať tam, či budú cesty bez asfaltu. Áno, niektoré budú aj bez asfaltu, lebo budú z betónu. Ja neviem, ešte mám tu toho veľa, ale asi nemá teraz význam túto diskusiu rozvíjať. A osobitný ucelený materiál bude na vláde 29. 10. o diaľniciach a rýchlostných cestách. Čiže tam sa dozviete všetko, čo sa v tejto oblasti deje. Čo sa týka pozemkov mojich, ja som nepovedal, že mám veľa pozemkov, zo špásu som povedal, ktoré pozemky mám. Ale vidím, že s novinármi nemôžem srandovať. A pritom tie pozemky, ktoré vlastním, sú to len dva pozemky, jeden v Banskej Bystrici, kde mám rodinný dom, a jeden na Donovaloch, kde mám chatu, tak obidva nedôjdu ku kolízii s cestami. Čiže to je absurdné. No a, samozrejme, novinári hneď nezobrali to ako špás a vytvorili z toho veľkú kauzu. Takže ja asi toľko. Ja znova len hovorím, že jednoducho bez tohto zákona sa s výstavbou nadradenej dopravnej infraštruktúry nepohneme. Všetci tie cesty chcete, ale zároveň z opozície kladiete týmto procesom prekážky. Takže ak je tam logika veci, tak je potrebné, aby aj opozícia a, samozrejme, dúfam, aj koalícia podporila tieto návrhy zákonov. Ďakujem.
Hrnčiar, Andrej, podpredseda NR SR (2017-05-17):
Ďakujem, prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Martina Fecka, Jána Budaja a Igora Matoviča na vydanie zákona o čiastočnom odškodnení klientov nebankových subjektov. Návrh zákona má parlamentnú tlač 506, návrh na jeho pridelenie na prerokovanie výborom je v rozhodnutí č. 524. Dávam slovo poslancovi Martinovi Feckovi, aby návrh zákona uviedol. (Rokovanie o návrhu poslancov Národnej rady Slovenskej republiky Martina Fecka, Jána Budaja a Igora Matoviča na vydanie zákona o čiastočnom odškodnení klientov nebankových subjektov , tlač 506.)
Laššáková, Jana, podpredsedníčka NR SR (2012-09-26):
Na vystúpenie pána poslanca nie je faktická poznámka. Končím možnosť prihlásiť sa s faktickými poznámkami. Vyhlasujem všeobecnú rozpravu za skončenú. Pýtam sa predkladateľa, resp. navrhovateľa, či chce zaujať k rozprave stanovisko. (Reakcia navrhovateľa.) Hovorí, že áno. Nech sa páči.
Viskupič, Jozef, poslanec NR SR (2017-05-16):
Ďakujem. Možno tri poznámky, aby to nevyzeralo spôsobom, že 0,15 % vyplynulo z nejakého zvykového práva. Veľmi dobre si, pani kolegyňa, naznačila, že byť súčasťou klubu SaS sme prišli s agendou, alebo minister kultúry vtedajší, so spájaním médií verejnej služby a ja v tom čase ako spravodajca si pamätám debaty presne o čísle 0,142. Čiže to, čo sme schválili za vlády Ivety Radičovej a bolo platnou legislatívou pre potreby zrušenia koncesionárskych poplatkov alebo teda úhradu služieb verejnosti a zmluvy so štátom a toto sa zaviedlo – ako bolo spomenuté – aj pod tlakom strany SaS, bolo vyrátané na 0,142 na základe toho, čo médium a financovanie médií verejnej služby bude potrebovať. Ja som to číslo si dovolil upraviť na 0,15 aj z hľadiska potrieb, ktoré ja mám na mysli, a to je tzv. technologický dlh. Čiže jediný rozdiel oproti platnému stavu z hľadiska percenta k HDP je upravený o 0,08 percenta. Takže to percento nie je stanovené na základe zvykového práva, ale na základe toho, že už raz kvalifikovaní ľudia na ministerstve financií, kultúry, mediálni odborníci sa zhodli, že zhruba takéto číslo by potrebovalo médium verejnej služby. Poznámky o tom, že treba pozrieť na výdavkovú časť médií verejnej služby, s tým súhlasím, ale to pri predkladaní návrhu, tohto návrhu zákona, nie je teraz veľmi predmetom debaty. Ďakujem.
Ďuriš Nicholsonová, Lucia, podpredsedníčka NR SR (2019-01-31):
Pán poslanec Osuský s faktickou, nech sa páči.
Paška, Pavol, predseda NR SR (2014-01-29):
(Hlasovanie.) 146 prítomných 87 za, 8 proti, 51 sa zdržalo. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Ďuriš Nicholsonová, Lucia, podpredsedníčka NR SR (2019-04-03):
Pán poslanec Budaj.
Zelník, Štefan, poslanec NR SR (2019-12-05):
Vážený pán predsedajúci, prosím, dajte hlasovať o návrhu zákona ako celku s prijatými pozmeňujúcimi návrhmi. Gestorský výbor odporúča schváliť.
Vaľová, Jana, poslankyňa NR SR (2011-09-14):
Ďakujem veľmi pekne. Pán poslanec Mikuš, ja teba si považujem ako za veľmi pragmatického človeka, ale teraz si myslím, že si oprášil z minulej schôdze svoj prejav, pretože miesto toho, aby si rozprával o pani premiérke, aby si obhajoval jej prácu, tak proste si rozprával o premiérovi. Ja neviem, či ešte stále máme premiéra, možnože aj to bude, ale momentálne si rozprával o tom, ako premiér Robert Fico zadlžil Slovensko. Ja by som chcela povedať jednu vec, že nie náhodou na tejto schôdzi budete žiadať, aby SMER podporil euroval? Nie náhodou? Nie náhodou ideme my pomáhať Grécku? Ja si myslím, že Slovensko nepatrí ani medzi krajiny, ktoré sú ohrozené, ani medzi Taliansko, ani medzi Portugalsko, ani medzi Grécko. To znamená, že Slovensko dnes je v takej kondícií, že má pomôcť Grécku, nie je to opačne. Prečo hovoríme o nejakej gréckej ceste? A ja si myslím, že vy ste za rok neurobili nejaký zázrak, že zrazu Slovensko sa tak naštartovalo, že ide pomáhať iným krajinám. To je jedna vec. A očakávala som, že budeš rozprávať o tom, aká je pani premiérka čistá, ako to bolo s daňovým úradom a ako to vlastne je. A ja sa ťa opýtam ešte, keď to stihnem. „Dôvera znamená, že dnešný sľub platí aj zajtra, že dobrý nápad je odmenený a porušovanie pravidiel potrestané, v politike aj v bežnom živote je predmetom,“ predmetom – čo to tu je? – „ale súčasťou každodennej rutiny je i samozrejmosť, že bude čistosť a čestnosť.“ To povedala pani premiérka. Si o tom presvedčený, že to, čo platilo včera, platí aj dnes? Čo povedala pani premiérka. A že čestnosť a slušnosť v zamestnaní, v politike, v bežnom živote bude rutinou. Si o tom presvedčený? Ešte stále? Že to, čo včera platilo, platí aj dnes. Ja sa ťa to chcem opýtať. A čo sa týka tých ciest, pozri sa na uznesenie vlády v apríli, kedy zrušili ste 150 uznesení o komunikáciách, cestách a o obchvatoch, ktoré ste zobrali mestám a obciam. Ďakujem.
Bastrnák, Tibor, poslanec NR SR (2016-04-27):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Suja, Miroslav, poslanec NR SR (2022-11-15):
Ďakujem za slovo, pán podpredseda. Vážení kolegovia, kolegyne, v písomnom vystúpení som nestihol sa vyjadriť k jednému listu, ktorý som dostal od jednej právničky, pani doktorky, matky dvoch detí. Teraz vytiahnem z toho jednu časť, ktorá bola adresovaná ministrovi Mikulcovi, keďže je dneska tu odvolávaný, a chcela vedieť otázku. Pán minister, chcela by som vás informovať, ako disciplinárny postup by ste ako najvyšší nadriadený zvolil voči vyšetrovateľovi Policajného zboru, Národnej kriminálnej agentúry a príslušníkovi Policajného zboru, o ktorom svedok vo svojom výsluchu povedal nasledovné: „Mne to bolo tak vložené do úst. To ten váš kolega pri výsluchu niečo také povedal a zapísal.“ To sú príslušníci elitných jednotiek NAKA. Ona keď na to zareagovala, že aby to bolo zapísané v zápisnici, tak vyšetrovateľ najprv vyskočil a začal húkať na svedka, že ako si to dovoľuje povedať na jeho kolegu. Ten svedok, samozrejme, povedal, že to tak bolo. Tak ona ho upozornila, nech si odpustí svoje výlevy a zapíše to, čo svedok hovorí. Viete, aká bola reakcia tohto príslušníka NAKA? Že sa jej začal vyhražovať poriadkovou pokutou, ak hneď neprestane, ktorú ju hneď dá. Samozrejme, matka dvoch detí, ktorá ráta každú korunu, aj prestala, ale neodpustila si, aby to tam, aby dozrela na to, že to tam je zapísané v tej zápisnici, a aby to poslala sem, aby to dneska mohlo zaznieť. Takže tu máme ten dôkaz, ktorý jasne hovorí, že vyšetrovatelia NAKA ovplyvňujú svedkov a hovoria im, čo majú hovoriť. Alebo ešte lepšie, ako v tomto prípade, to zapíšu, oni povedali, že to povedali oni, že vkladajú tie slová do úst. Toto robia vyšetrovatelia NAKA. To povedala právnička, matka dvoch detí. A neni sú nikto od čurillovcov. Je to NAKA Stred, pracovisko Žilina, major... nepamätám si meno, asi Ivány. Možnože klamem, že som si to dobre nezapamätal, ale asi tak. Takže ja by som bol rád, keby tu bol Mikulec, aby mohol odpovedať matke dvoch detí, právničky, na to, či je toto v poriadku, či ako minister zvládol svoju funkciu, lebo keď povieme, že, aha, čurillovci politicky motivovaní, útočíme na nich, Santusová, hej, zasa útočia na ňu druhí, ale tu máme úplne nestranný prípad ženy, právničky, profesionálky, ktorá bola súčasťou výsluchu, kde sa toto dozvedela. A svedomie jej nedalo, aby sa neozvala. A čo sa jej dostalo? Vyhrážania. Vyhrážania. Zo strany vyšetrovateľa NAKA. Takže škoda, že tu minister neni, že by nám na toto zodpovedal. Ďakujem.
Radošovský, Marián, poslanec NR SR (2014-12-12):
Ďakujem pekne. Pán kolega, ale ty si si nevšimol, že ten zákon o verejnom obstarávaní bol neplánovaný? On bol neplánovaný. Jednoducho všetko ostatné bolo plánované. Apropo, potom v duchu tvojho vystúpenia a v duchu poznámok, ktoré tu zazneli, no, prepáč, týmto vystúpením si nijako neprispel k odvolaniu Figeľa.
Brocka, Július, poslanec NR SR (2015-02-18):
Ďakujem pekne, pán predseda. No vláda si nedala veľkú námahu s odôvodnením svojho stanoviska. Najmä ak jeden z dôvodov je, že Výbor Národnej rady pre nezlučiteľnosť funkcií dosiaľ žiadne pochybenie nezistil. To myslíte úplne vážne? Ako vy si, vy si robíte aj z nás, aj z občanov tejto krajiny srandu, pán minister alebo celá vláda. Veď ak vy máte v tom výbore väčšinu, a keď každý podfuk, každý kšeft vaši poslanci disciplinovane zatĺkajú, tak môže tento výbor zistiť niečo na vášho ministra? A druhá vec, ktorú chcem povedať, je tu takmer celá vláda, celá vláda. Takúto silu som nevidel, naozaj, keď sme odvolávali iných členov vlády. Naposledy, keď to bol minister Počiatek, toho tu v tejto chvíli nevidím. Prosím vás, toto je čo, toto je solidarita s ministrom? S ministrom, ktorý je pri kšefte, kde chce na štáte niekto zarobiť 60 mil. eur? Darmo sa, pán premiér, usmievate, darmo sa usmievate, toto je škandál, toto nie je solidarita s kolegom vo vláde, toto je falošná solidarita! Toto je škandál na odstúpenie ministra! A keď na to minister neprišiel a keď to nevie, tak je to na vás, pán premiér, na vás, aby ste ho odvolali, lebo inak budeme mať vážne podozrenie, že tých 60 mil. alebo tento kšeft keď vyjde a na štáte zarobia títo ľudia také peniaze, že sa budete deliť, že sa budete deliť. Pán minister, odstúpte!
Laššáková, Jana, podpredsedníčka NR SR (2012-06-20):
Pán poslanec Kadúc, nech sa páči.
Kuffa, Štefan, poslanec NR SR (2012-12-13):
Ďakujem, pani podpredsedníčka. Mne to nevadí. Ja, toto je pre mňa škola života, ten parlament, skutočne áno... (Prerušenie vystúpenia predsedajúcou.)
Laurenčík, Milan, podpredseda NR SR (2020-06-03):
Nech sa páči, zaujmite miesto pre spravodajcu. Otváram rozpravu o tomto bode programu. Do rozpravy som dostal písomnú prihlášku, za kluby sa neprihlásil nikto, ale jednotliví rečníci – pán Stanislav Mizík, člen klubu Ľudová strana Naše Slovensko, pán poslanec Milan Mazurek, člen klubu Ľudová strana Naše Slovensko, a pán poslanec Ondrej Dostál, člen klubu SaS. Nech sa páči, pán poslanec Mizík, máte slovo.
Blanár, Juraj, podpredseda NR SR (2022-02-02):
Pán poslanec, reagujte na pána podpredsedu,
Zmajkovičová, Renáta, podpredsedníčka NR SR (2013-05-21):
V rozprave vystúpi pán poslanec Lipšic. Nech sa páči, máte slovo. A, pán poslanec Hlina s reakciou.
Hrnčiar, Andrej, podpredseda NR SR (2019-09-25):
Pán poslanec Bublavý!
Hrušovský, Pavol, podpredseda NR SR (2011-07-08):
Pán poslanec Kaník.
P. Hrušovský, podpredseda NR SR: (2002-05-14):
Pristúpime v poradí k deviatemu bodu programu 60. schôdze Národnej rady, ktorým je návrh zákona o medzinárodnej pomoci a spolupráci pri správe daní , ktorý prerokúvame ako tlač 1481. Súčasťou návrhu je aj rozhodnutie predsedu Národnej rady o pridelení návrhu zákona na prerokovanie výborom. Prosím teraz, aby z poverenia vlády Slovenskej republiky návrh zákona uviedol a odôvodnil pán minister financií Hajnovič. Pán minister, máte slovo. F. Hajnovič, minister financií SR: Ďakujem. Vážený pán predsedajúci, vážená Národná rada, dovoľte mi v prvom čítaní uviesť vládny návrh zákona o medzinárodnej pomoci a spolupráci pri správe daní. Vypracovanie vládneho návrhu zákona o medzinárodnej pomoci a spolupráci pri správe daní bolo vyvolané potrebou rozvinutia pomoci a spolupráce pri správe daní na základe medzinárodných zmlúv, ktorými je Slovenská republika viazaná, a skutočnosťou, že v súčasnosti uplatňovaná zmluvná spolupráca Slovenskej republiky s ostatnými štátmi je v daňovej oblasti obmedzená len na výmenu informácií v rozsahu, ktorý umožňujú príslušné zmluvy o zamedzení dvojitého zdanenia v odbore daní z príjmov a z majetku. Vzhľadom na to, že spolupráca v takomto rozsahu nie je dostačujúca a nevyhovuje ani požiadavkám Európskej únie kladeným na pristupujúce štáty, prijatím právnej úpravy sa vytvoria legislatívne predpoklady na medzinárodnú pomoc a spoluprácu, určia sa základné pravidlá na poskytovanie pomoci do zahraničia a pravidlá pri nakladaní s informáciami získanými zo zahraničia. V predkladanom vládnom návrhu zákona sa s prihliadnutím na uvedené navrhuje upraviť postup a podmienky, za ktorých budú príslušné orgány Slovenskej republiky poskytovať, požadovať alebo prijímať medzinárodnú pomoc a spoluprácu v daňovej oblasti, t. j. pri správe daní s cieľom správneho vymerania alebo určenia daňovej povinnosti subjektov. V porovnaní s doteraz uplatňovanou spoluprácou na základe zmlúv o zamedzení dvojitého zdanenia v odbore daní z príjmov a z majetku sa v predkladanom vládnom návrhu zákona navrhuje rozšírenie spolupráce pri výmene informácií aj na ostatné druhy daní (najmä na daň z pridanej hodnoty a spotrebnej dane), výmena informácií vo všetkých formách uplatňovaných v jednotlivých krajinách OECD a v členských krajinách Európskej únie, a to na žiadosť automaticky alebo spontánne, pričom sa kladie dôraz na zaobchádzanie so získanými alebo poskytovanými informáciami, najmä pokiaľ ide o povinnosť zachovávať daňové tajomstvo a ochranu osobných údajov. Za orgán príslušný na spoluprácu so zahraničnými partnermi sa určuje Ministerstvo financií Slovenskej republiky alebo ním poverený daňový alebo colný orgán. Predkladaný vládny návrh zákona bol 17. apríla prerokovaný vo vláde. Jeho účinnosť sa predpokladá od 1. júla tohto roku. Vážená Národná rada, dovoľte mi, aby som vás požiadal o podporu pre predložený vládny návrh a o jeho posunutie do druhého čítania. Ďakujem za pozornosť.
Kaliňák, Robert, podpredseda vlády a minister vnútra SR (2014-10-16):
Ďakujem pekne. Vážený pán poslanec, dovoľte, aby som vám prečítal ako zastupujúci minister odpoveď podpredsedu vlády a ministra zahraničných vecí pána Miroslava Lajčáka. Vážený pán poslanec, v prvom rade mi dovoľte zdôrazniť, že kríza na Ukrajine je v súčasnosti nesporne najväčšou výzvou v našom bezprostrednom susedstve, a preto musíme byť a sme vo vzťahu k nej aj aktívni. Iba v tomto roku som pracovne navštívil Ukrajinu šesťkrát. Na rokovaniach s ukrajinskými partnermi som vždy otvorene hovoril, že Slovensko si praje, aby Ukrajina bola konsolidovaným, demokratickým štátom, a že sme pripravení jej v tomto úsilí maximálne pomáhať. Spoločne s našimi európskymi partnermi a spojencami aktívne pristupujeme k hľadaniu východiska z konfliktu na Ukrajine a téma Ukrajina je prítomná na všetkých formálnych aj neformálnych schôdzkach európskych lídrov i ministrov zahraničných vecí. Ubezpečujem vás, že na súčasnú situáciu a jej príčiny nazeráme v skutku komplexne, a nie som si vedomý toho, že krajiny ako Rakúsko, Nemecko alebo ktorákoľvek iná členská krajina EÚ, či aj vami zmieňované Švajčiarsko, by sa ku kríze na Ukrajine stavali zdržanlivo alebo dokonca neutrálne. Naopak, štáty Európskej únie i Švajčiarsko, ako aktuálna predsednícka krajina OBSE, sa veľmi aktívne zasadzujú za to, aby sa čo najskôr zastavilo nezmyselné krviprelievanie a aby bol obnovený mier. Očakávame, že po predčasných parlamentných voľbách 26. októbra by malo dôjsť k určitej stabilizácii vnútropolitickej situácie, a veríme, že tieto voľby na Ukrajine sa uskutočnia v súlade s medzinárodnými záväzkami Ukrajiny a že budú transparentné a spravodlivé. Ako som už uviedol, Slovensko je pripravené pomáhať Ukrajine vo všetkých oblastiach transformačného procesu, v ktorých bude mať Ukrajina o pomoc záujem. Ukrajina je európskou krajinou ako geograficky, tak aj kultúrne a mentálne. Podporujeme európsku orientáciu Ukrajiny, ktorá viedla k bezprecedentnej aktivite ukrajinského obyvateľstva nielen v Kyjeve na Majdane, ale aj v mnohých ďalších mestách. Zodpovednosť za Ukrajinu však leží na pleciach Ukrajincov samotných a spolupráca a pomoc zahraničia nie je všeliek. Apelujeme preto na politikov, aby uskutočňovali reformy, zorganizovali demokratické voľby a krajinu a spoločnosť zjednocovali a nerozdeľovali. Pokiaľ ide o tragické udalosti, ku ktorým došlo v máji tohto roku v Odese, Slovensko zaujalo jasné stanovisko, vyjadrili sme, podobne ako aj ďalšie členské štáty EÚ, sklamanie a znepokojenie v súvislosti s násilím, ktoré si vtedy vyžiadalo niekoľko desiatok obetí. Veríme, že to, čo sa stalo v Odese, bude riadne vyšetrené a voči vinníkom budú vyvodené jasné dôsledky. Ďakujem pekne, skončil som.
Kollár, Boris, predseda NR SR (2020-09-17):
Panie poslankyne, páni poslanci, pristúpime k tajnému hlasovaniu o návrhu na odvolanie predsedu výboru a voľby predsedov výborov (tlač 234), ktoré vykonávame spolu s verejným hlasovaním o návrhu na voľbu člena Rady Rozhlasu a televízie Slovenska (tlač 114) a návrhu na voľbu kandidátov na sudcu Ústavného súdu (tlač 241). (Rokovanie o návrhu na odvolanie predsedu výboru a voľbu predsedov výborov Národnej rady Slovenskej republiky , tlač 234, návrhu na voľbu kandidátov na sudcu Ústavného súdu Slovenskej republiky , tlač 241, a o návrhu na voľbu člena Rady Rozhlasu a televízie Slovenska , tlač 114.) Svoju vôľu vyjadríte tak, že na každom hlasovacom lístku pri každom mene a priezvisku kandidáta označíte tú alternatívu, za ktorú hlasujete „za“, „proti“, „zdržiavam sa“. Pri voľbe člena Rady Rozhlasu a televízie Slovenska je možné na hlasovacom lístku označiť alternatívu „za“ najviac u jedného kandidáta. Pri voľbe kandidátov na sudcu Ústavného súdu je platný len ten lístok, na ktorom je označená alternatíva „za“ najviac u dvoch kandidátov. Hlasovací lístok je neplatný, ak pri mene a priezvisku kandidáta nie je vôľa označená alebo ak je hlasovací lístok menený alebo doplnený. Prosím všetkých overovateľov, aby sa ujali svojej funkcie. Súčasne ich prosím, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu hlasovania. (Akt tajného a verejného hlasovania.)
Mihál, Jozef, poslanec NR SR (2012-08-06):
Pán predseda, ďakujem za slovo. Ako som avizoval, podávam ešte ďalší procedurálny návrh, a to využijúc prítomnosť pána ministra spravodlivosti a zároveň pána predsedu legislatívnej rady vlády, tak ako to už zaznelo aj v rozprave, vo faktických poznámkach. Chcel by som, aby sme ho vyzvali uznesením, aby vystúpil v tejto rozprave. Nemá to ďaleko k tomu pultíku, asi tak dva kroky. Čiže poprosím, aby Národná rada prijala uznesenie, ktorým vyzve ministra spravodlivosti, aby sa vyjadril k legislatívnemu procesu prijímania tohto zákona.
Heger, Eduard, poslanec NR SR (2019-06-19):
Ďakujem pekne, pán predsedajúci. Ale čo to? Čo to, pán kolega Baláž? Čo sa stalo? Taký urputný boj a hneď takto zrána také prekvapenie. Neviem, čo sa táto noc, čo sa to túto noc udialo. Asi len sa môžme domnievať, že ste si počkali na pozmeňujúci návrh strany Sloboda a Solidarita, dali do kopírky, trošku upravili pár číselok a práca bola hotová. No neviem, ako nechcem sa vracať do dôb, kedy sme rokovali o kopírovaní, ale určite by ma zaujímal názor pána ministra, pretože už nie je zrazu záujem o tie peniaze v rozpočte, ktoré mali unikať tým, že sa toto odkladá, toto riešenie? Veď samotné do 1. októbra bolo vyčíslené na 19 miliónov, tak predpokladám, že práve idete pustiť ďalších 19 miliónov. Čiže 40 miliónov pustíte len tak z pak ruky? V roku, keď chcete vyrovnať rozpočet a nevychádza to? No naozaj veľké prekvapenie, určite veľa otázok, takže to, že sme to teda chceli navrhnúť, alebo že to chcela navrhnúť strana Sloboda a Solidarita, opozícia, ma neprekvapuje, ale to, že s tým teraz tak prekvapivo v takomto zvrate prichádza práve koalícia alebo teda strana Sloboda a Solidarita, pardon, strana SNS, tak to je naozaj prekvapivý zvrat. Tak ešte by ste mohli vysvetliť, že či to je koalične nejako dohodnuté, alebo či budeme svedkami odkladania hlasovaní, alebo čo sa vlastne udeje. Nech v tom máme trošku viacej svetla. Ďakujem.
Majorová Garstková, Jana, poslankyňa NR SR (2021-02-04):
Ďakujem pekne za slovo. Ja by som chcela reagovať tiež na môjho kolegu Petra Vonsa a zároveň možno doplniť, že všetkým nám sú jasné pohnútky mimoparlamentnej strany HLAS na skrátenie volebného obdobia. Je pekné, že ich zakrývate za všelijaké témy, ktoré sú aktuálne populárne medzi voličmi, ale to, čo robíte, sa dá nazvať jediným slovom, populizmus. Chcete sa zviesť na vlne aktuálnej popularity, asi máte strach, či vám vydrží ďalšie tri roky do budúcich volieb. Je úplne jedno, ako budete argumentovať, ale jedna vec je istá. Aj napriek všetkému, čo sa deje, a vieme, že nežijeme ľahkú dobu, sa snažíme plniť naše predvolebné sľuby a čistiť naše Slovensko od tých, čo si z neho urobili výnosný biznis. Však sa stačí pozrieť aj do radov vašej strany, kde prebieha vyšetrovanie, aj keď, samozrejme, platí prezumpcia neviny. No, ale vrátim sa teraz k merítku veci, prestaňte sa za každú cenu snažiť dostať k moci a prijmite vôľu občanov, tak ako rozhodli vo voľbách. Buďte konštruktívnou opozíciou, ktorá funguje tak, ako má, a napomáha demokratickému procesu a rozvoju Slovenska. Prosím, pomáhajte budovať a rozvíjať náš štát a nevytĺkať lacné politické body a vnášať nestabilitu do tak turbulentného obdobia, v ktorom žijeme. Ďakujem pekne.